Fake cu Ștefan Mandachi și Klaus Iohannis, distribuit de un parlamentar PSD

Deputata PSD Aida Căruceru a postat pe contul său de Facebook un colaj foto care sugerează că antreprenorul Ștefan Mandachi, inițiatorul protestului pentru autostrăzi, s-ar fi întâlnit cu președintele Klaus Iohannis într-o drumeție pe munte.

Colajul foto, semnalat în premieră de Realitatea.net, arată o fotografie a lui Iohannis înconjurat de mai mulți tineri pe munte, însoțită de fotografia lui Mandachi și sugestia că acesta e unul dintre cei aflați lângă președinte.

Fotografiile arată clar însă că Mandachi nu este una și aceeași persoană cu tânărul cu barbă aflat lângă Iohannis.

Falsul a fost preluat pe mai multe conturi de Facebook care postează în mod normal mesaje pro-PSD.

Postarea Aidei Căruceru:

Articol publicat în cadrul unui proiect comun G4Media.ro – IPP. #StopDezinformare